KIRJALLINEN KYSYMYS P-1270/02 esittäjä(t): Konstantinos Hatzidakis (PPE-DE) komissiolle. Yhteisön tukikehyksestä rahoitettavien hankkeiden rakentamisessa ilmenneet virheet ja kreikkalaisten viranomaisten menettely niiden suhteen.



Virallinen lehti nro 028 E , 06/02/2003 s. 0092 - 0093



KIRJALLINEN KYSYMYS P-1270/02 esittäjä(t): Konstantinos Hatzidakis (PPE-DE) komissiolle (26. huhtikuuta 2002) Aihe: Yhteisön tukikehyksestä rahoitettavien hankkeiden rakentamisessa ilmenneet virheet ja kreikkalaisten viranomaisten menettely niiden suhteen Vastatessaan kysymyksiini E-3197/01 ja P-2890/01(1) komissio kertoi, ettei sillä ole uusia tietoja Kreikassa toteutettavien yhteisrahoitettavien hankkeiden rakennusvirheistä. Samassa vastauksessa komissio huomautti, että Kreikan hallitus ei ole vastannut kahteen kirjeeseen, jotka komissio on lähettänyt sille 29. tammikuuta 2001 ja 2. heinäkuuta 2001 vastaavasti. Tästä syystä, kuten vastauksessa mainitaan, se aikoi lähettää uuden kirjeen kreikkalaisille viranomaisille. Onko komissiolla tuoreempia tietoja rakennusvirheiden määrästä vuoden 2000 huhtikuun jälkeen? Onko komissio saanut tiedon siitä, mikä on kysymyksessä E-3197/01 mainittuihin luokkiin 2 ja 3 kuuluvien tapausten käsittelyn käytännön tulos? Ovatko kreikkalaiset viranomaiset toimittaneet Euroopan petostentorjuntavirastolle (kirjalliseen kysymykseen E-1894/01(2) annetussa vastauksessa mainitun lisäksi) mitään tiedonantoa rakennepolitiikan rahoituksen epäsäännönmukaisuuksista ja aiheettomasti maksettujen summien takaisinperinnästä sekä tätä alaa koskevan tiedotusjärjestelmän perustamisesta 11. heinäkuuta 1994 annetun komission asetuksen (EY) N:o 1681/94(3) perusteella? Jos näin ei ole tehty, mitkä ovat seuraukset ja mihin toimiin komissio aikoo ryhtyä? (1) EYVL C 309 E, 12.12.2002, s. 2. (2) EYVL C 134 E, 6.6.2002, s. 5. (3) EYVL L 178, 12.7.1994, s. 43. Michel Barnier'n komission puolesta antamatäydentävä vastaus (7. elokuuta 2002) Kreikan viranomaiset ilmoittivat komissiolle viimeisimmässä seurantakomitean kokouksessa Ateenassa 25.26.4.2002, että ESPEL-niminen yhtiö oli suorittanut heinäkuuhun 2001 mennessä 2 726 tarkastusta, jotka koskivat 1 816:ta julkisia rakennusurakoita koskevaa sopimusta. Tarkastetuista kohteista 64,5 prosenttia luokiteltiin 1 luokkaan, eli hankkeiksi, jotka ovat moitteettomia tai joissa havaitut puutteet ovat vähäisiä ja asianomaisten urakoitsijoiden korjattavissa. Kohteista 33,6 prosenttia luokiteltiin luokkaan 2, eli hankkeiksi, joissa on merkittäviä puutteita, jotka eivät vaaranna turvallisuutta mutta joista aiheutuu suurempia huoltokustannuksia; nämä kustannukset on vähennettävä asianomaisille urakoitsijoille suoritettavista maksuista. Tarkastetuista kohteista 1,9 prosenttia luokiteltiin luokkaan 3 eli hankkeiksi, joissa on vakavia puutteita, joita ei voi korjata. Tällaisissa tapauksissa urakoitsijan on omalla kustannuksellaan rakennettava hankkeet osittain tai kokonaan uudelleen. Yllä mainitut luvut osoittavat tilanteen kohentuneen joulukuuhun 1999 nähden, jolloin vastaavat luvut olivat 48,6 prosenttia, 47,9 prosenttia ja 3,5 prosenttia. Kreikan viranomaiset eivät vielä ole antaneet komissiolle tietoa luokkien 2 ja 3 hankkeiden osalta toteutettujen toimien tuloksista. Komissio on hiljattain muistuttanut kyseisiä viranomaisia siitä, että nämä tulokset olisi ilmoitettava mahdollisimman pian, jotta kauden 19941999 yhteisön tukikehykseen kuuluvien eri ohjelmien päättämisen edellyttämät asiakirjat voitaisiin laatia. Euroopan petostentorjuntavirasto ei ole saanut muita komission asetuksessa (EY) N:o 1681/94(1) tarkoitettuja tietoja kuin mitä parlamentin jäsenen kirjalliseen kysymykseen 1894/01 annetussa vastauksessa(2) mainitaan. (1) Rakennepolitiikan rahoituksen epäsäännönmukaisuuksista ja aiheettomasti maksettujen summien takaisinperinnästä sekä tätä alaa koskevan tiedotusjärjestelmän perustamisesta 11 päivänä heinäkuuta 1994 annettu komission asetus (EY) N:o 1681/94. (2) EYVL C 134 E, 6.6.2002.